text:  Nový Exodus trpí v podstate tým istým ako ten starý s Charltonom Hestonom, čiže rozdelenie filmu na dve pomyselné polovice. Tá prvá, realistická zobrazuje Mojžišovu kariéru na Faraónovom dvore a je to tak ako vtedy solídne zaujímavá záležitosť. Problém logicky nastane vo chvíli keď sa do všetkého začnú montovať nadprirodezené sily a Boh v podobe otravného decka, ktoré na všetky otázky odpovedá zase otázkami, až má človek strašnú chuť urobiť niečo poriadne rúhačské. Zaujímavé bolo že tvorcovia sa snažili trochu uhnúť z Bibliou danej šablóny, takže Egyptské rany nezosiela Mojžiš svojou hromovou palicou, deje sa to bez jeho pričinenia čisto v Božej réžii a dokonca s tým nesúhlasí čo mu rozhodne pridáva na charaktere. Na druhej strane ale o to viac pôsobí dojmom že Boh je psychopat čo si znenazdajky niečo zmyslí, dupne a je mu jedno či to všetko dáva zmysel a že to obvykle tiež končí masakrom. Ostatne zaznie tu aj pár správnych otázok ako to že prečo sa Boh po 400 rokoch z ničoho nič rozhodol oslobodiť Izraelitov, alebo aký fanatik môže uctievať Boha zabíjajúceho malé deti. Mojžis sa na to pozerá zhrozene, ale samozrejme nemá inú možnosť než sa len potácať uprostred udalostí ktoré ani nemôže ovplyvniť a jediné čo mu ostáva je sklopiť oči v zafúľanej tvári a tváriť sa pokorne. Dej tak vlastne ide na autopilota čo práve neprospieva dramatičnosti. Ramzes sa taktiež v istej fáze zmení z rozorvaného na plochého záporáka, čo ma nepotešilo, ale bola tu vtipná scéna keď nechal vešať svojich radcov, zúfalo sa snažiacich logicky vysvetliť čo sa to sakra deje. Páči sa mi celkový vizuál, sychravé veterné počasie v Egypte miesto očakávaného slnečného a niekoľko vskutku parádne vyzerajúcich scén ako krvavý útok krokodílov na loď alebo zosuv pôdy pod armádou vozov. Oproti obdobnému Noemu to teda bolo asi lepšie, ale problémy pretrvávajú.
item_title: EXODUS: Bohové a králové
item_directors: Ridley Scott
item_screenwriters: Steven Zaillian Bill Collage
item_cast: Christian Bale Joel Edgerton John Turturro Aaron Paul Ben Mendelsohn María Valverde Sigourney Weaver Ben Kingsley Hiam Abbass Ewen Bremner Indira Varma Golshifteh Farahani Ghassan Massoud Tara Fitzgerald Dar Salim Philip Arditti Emun Elliott Kevork Malikyan Jorge Suquet Giannina Facio-Scott Barrie Martin Ken Bones Sarah Sharman Ayoub El Hilali Aaron Neil Anna Savva Gerard Monaco María Pedroviejo Megan Danso Afsaneh Dehrouyeh Andrew Tarbet Maykol Hernández Jon Rod Luis Dyangani